ประกาศกรมประมงประกาศกรมประมงเรื่อง การกำหนดคุณสมบัติหลักเกณฑ์ วิธีการฝึกอบรม และการขึ้นทะเบียนเป็นผู้สังเกตการณ์พ.ศ. ๒๕๕๘ อาศัยอำนาจตามความในมาตรา๕๐ วรรคสองและวรรคสาม แห่งพระราชกำหนดการประมง พ.ศ. ๒๕๕๘อธิบดีกรมประมงออกประกาศไว้ ดังต่อไปนี้ข้อ๑ ให้กองวิจัยและพัฒนาประมงทะเลกรมประมง มีหน้าที่รับผิดชอบในการดำเนินการจัดให้มีการฝึกอบรมผู้สังเกตการณ์กำกับดูแลและควบคุมมาตรฐานการฝึกอบรมและการปฏิบัติหน้าที่ประสานและจัดให้มีผู้สังเกตการณ์ประจำอยู่ในเรือประมงรวมทั้งการเก็บรวบรวมข้อมูลที่ถูกต้องและน่าเชื่อถือ เพื่อวัตถุประสงค์ในด้านวิทยาศาสตร์การบริหารจัดการและการติดตามการปฏิบัติให้เป็นไปตามมาตรการอนุรักษ์และบริหารจัดการข้อ๒ คุณสมบัติของผู้สมัครเข้าฝึกอบรม(๑)สำเร็จการศึกษาด้านการประมง ชีววิทยาทางทะเล วิทยาศาสตร์ทางทะเลหรือสาขาที่เกี่ยวข้อง หรือมีประสบการณ์การปฏิบัติงานในทะเลหรือประสบการณ์ที่เกี่ยวข้องที่เป็นประโยชน์ไม่น้อยกว่าหกเดือน(๒)เพศชาย(๓)ว่ายน้ำได้(๔)เป็นผู้ที่มีสภาพร่างกายและจิตใจที่เหมาะสมพร้อมใบรับรองการตรวจสุขภาพตามแบบที่กองวิจัยและพัฒนาประมงทะเล กรมประมง กำหนด(๕)สามารถปฏิบัติหน้าที่บนเรือประมงด้วยตนเองได้เป็นเวลานาน(๖)มีทักษะพื้นฐานด้านคณิตศาสตร์ สถิติเบื้องต้น และการใช้คอมพิวเตอร์(๗)มีความสามารถในการใช้ภาษาอังกฤษหรือภาษาต่างประเทศอื่นที่เป็นประโยชน์ต่อการปฏิบัติหน้าที่(๘)จะต้องไม่ใช่บุคคลที่มีหน้าที่อื่นใดในเรือประมง หรือเกี่ยวข้องกับกิจการด้านธุรกิจการประมงซึ่งส่งผลต่อจรรยาบรรณในการปฏิบัติหน้าที่ของผู้สังเกตการณ์(๙)ยินยอมปฏิบัติตามเงื่อนไขของสัญญาประกัน หรือสัญญาชดใช้เงินคืน ที่กรมประมงกำหนดทั้งนี้ขั้นตอนการประกาศรับสมัครและการประกาศรายชื่อผู้มีสิทธิเข้ารับการฝึกอบรมให้เป็นไปตามประกาศและเงื่อนไขของกองวิจัยและพัฒนาประมงทะเล กรมประมงข้อ๓ หลักเกณฑ์และวิธีการฝึกอบรมหลักสูตรการฝึกอบรมและหลักเกณฑ์การประเมินความรู้ความสามารถในการปฏิบัติหน้าที่ของผู้สังเกตการณ์ให้เป็นไปตามบัญชี๑ แนบท้ายประกาศนี้ข้อ๔ คุณสมบัติของผู้สังเกตการณ์(๑)สำเร็จหลักสูตรการฝึกอบรมและผ่านเกณฑ์ประเมินความรู้ความสามารถในการปฏิบัติหน้าที่ตามข้อ๓(๒)มีประสบการณ์ในการติดตามการทำการประมงและการขนถ่ายสัตว์น้ำ ตามเกณฑ์การประเมินของกองวิจัยและพัฒนาประมงทะเลกรมประมง(๓)ต้องปฏิบัติตามอำนาจ หน้าที่ สิทธิ และจรรยาบรรณของผู้สังเกตการณ์ตามบัญชี ๒แนบท้ายประกาศนี้(๔)ต้องไม่ปฏิบัติหน้าที่อื่นบนเรือนอกเหนือจากการปฏิบัติหน้าที่ในฐานะผู้สังเกตการณ์และสามารถอุทิศเวลาให้กับการปฏิบัติหน้าที่อย่างเต็มที่(๕) ยินยอมปฏิบัติตามเงื่อนไขของสัญญาประกันหรือสัญญาชดใช้เงินคืน ที่กรมประมงกำหนดข้อ๕ การขึ้นทะเบียนผู้สังเกตการณ์(๑)ให้อธิบดีกรมประมงประกาศการขึ้นทะเบียนและออกบัตรประจำตัวสำหรับผู้ซึ่งได้รับการแต่งตั้งให้เป็นผู้สังเกตการณ์ตามแบบแนบท้ายประกาศนี้(๒)บัตรประจำตัวผู้สังเกตการณ์ ให้มีอายุสามปีนับแต่วันออกบัตร(๓)ให้กองวิจัยและพัฒนาประมงทะเล กรมประมง จัดการฝึกอบรมทบทวนความรู้และประเมินความรู้ความสามารถในการปฏิบัติหน้าที่ ให้แก่ผู้สังเกตการณ์เป็นประจำก่อนการต่ออายุบัตรประจำตัว(๔)ให้อธิบดีกรมประมงพิจารณาต่ออายุบัตรประจำตัว โดยพิจารณาจากผลการปฏิบัติหน้าที่(๕)ในกรณีที่ผู้สังเกตการณ์ไม่ปฏิบัติตามอำนาจ หน้าที่ สิทธิและจรรยาบรรณของผู้สังเกตการณ์ตามบัญชีท้ายประกาศ ๒ให้อธิบดีเพิกถอนการขึ้นทะเบียนข้อ๖ให้ผู้ได้รับการฝึกอบรมก่อนที่ประกาศฉบับนี้จะมีผลใช้บังคับเป็นผู้มีสิทธิในการขึ้นทะเบียนและแต่งตั้งเป็นผู้สังเกตการณ์ตามประกาศฉบับนี้ด้วยข้อ๗[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙ธันวาคม พ.ศ. ๒๕๕๘วิมล จันทรโรทัยอธิบดีกรมประมง[เอกสารแนบท้าย]๑. หลักสูตรการฝึกอบรมและหลักเกณฑ์การประเมินความรู้ความสามารถในการปฏิบัติหน้าที่ของผู้สังเกตการณ์๒. บัตรประจำตัวผู้สังเกตการณ์ กรมประมงประเทศไทย๓. อำนาจ หน้าที่สิทธิ และจรรยาบรรณ สำหรับการปฏิบัติหน้าที่ของผู้สังเกตการณ์(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑๓ มกราคม ๒๕๕๙นุสรา/ตรวจ๒๗ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖ ง/หน้า ๑๒/๑๑ มกราคม ๒๕๕๙